En taxachauffør blev natten til søndag overfaldet på gågaden i Frederikshavn. Overfaldet skete, da chaufføren kørte stille ned gennem gågaden for at finde kunder. Her slog en 36-årig svensk statsborger hårdt sine hænder ned i kølerhjelmen på taxaen. Taxachaufføren stiger ud for at påtale mandens adfærd. Herefter tildeler den 36-årige svensker chaufføren flere slag i ansigtet og på kroppen. Det oplyser Nordjyllands Politi. Den svenske statsborger sidder endnu i detentionen. Det gør han indtil, at det videre forløb i sagen bliver besluttet.

Opsummering:
En taxa-chauffør blev natten til søndag overfaldet i Frederikshavn. Overfaldet skete tilsyneladende umotiveret.